IZVEDBENA UREDBA KOMISIJE (EU) 2022/55

z dne 9. novembra 2021

o spremembi Izvedbene uredbe (EU) 2021/403 z dodatkom novega vzorca spričevala za vstop nekaterih kopitarjev, ki izvirajo iz Unije, se premaknejo v tretjo državo ali na ozemlje zaradi udeležbe na dogodkih, razstavah, razkazovanjih in predstavah ter se nato premaknejo nazaj v Unijo, v Unijo ter o spremembi Izvedbene uredbe (EU) 2021/404 glede seznama tretjih držav, iz katerih je dovoljen vstop kopitarjev v Unijo

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (1) in zlasti členov 230(1), 238(3) in 239(3) Uredbe,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (2) in zlasti člena 90, prvi odstavek, točki (a) in (e), ter člena 126(3) Uredbe,

ob upoštevanju naslednjega:

(1) Uredba (EU) 2016/429 določa pravila o živalskih boleznih, ki se prenašajo na živali ali ljudi, vključno z zahtevami za uradno potrjevanje veterinarskih spričeval za različne premike živali, zarodnega materiala in proizvodov živalskega izvora ter zahtevami za vstop živali, zarodnega materiala in proizvodov živalskega izvora v Unijo. Navedene zahteve v zvezi z vstopom v Unijo so podrobneje določene v Delegirani uredbi Komisije (EU) 2020/692 (3).

(2) Člen 239(2), točka (a)(iv), Uredbe (EU) 2016/429 določa možnost, da Komisija sprejme posebna pravila v zvezi z odstopanji od splošnih zahtev za vstop živali, ki izvirajo iz Unije, se premaknejo v tretjo državo ali na ozemlje ter se nato iz navedene tretje države ali z navedenega ozemlja premaknejo nazaj v Unijo, v Unijo. Na podlagi navedenega člena je bil člen 177 Delegirane uredbe (EU) 2020/692 spremenjen z Delegirano uredbo Komisije (EU) 2022/54 (4), s katero so se določila posebna pravila za vstop kopitarjev, ki izvirajo iz Unije, se premaknejo v tretjo državo ali na ozemlje zaradi udeležbe na dogodkih, razstavah, razkazovanjih in predstavah (v nadaljnjem besedilu: dogodki), organiziranih zunaj Unije, ter se nato takoj premaknejo nazaj v Unijo, v Unijo.

(3) Priloga II k Izvedbeni uredbi Komisije (EU) 2021/403 (5) med drugim določa vzorce veterinarskih/uradnih spričeval in deklaracij za vstop kopenskih živali v Unijo in njihov tranzit skozi Unijo. Vendar navedena izvedbena uredba ne vključuje nobenega vzorca spričevala, ki bi spremljal pošiljke kopitarjev, ki izvirajo iz Unije, se premaknejo v tretjo državo ali na ozemlje zaradi udeležbe na dogodkih, organiziranih zunaj Unije, ter se nato takoj premaknejo v Unijo. V navedenem spričevalu bi moral pristojni organ tretje države ali ozemlja, kjer poteka dogodek, zagotoviti potrebna jamstva glede skladnosti z zahtevami za zdravstveno varstvo živali za te posebne vstope živali, kot so določene v členu 177 Delegirane uredbe (EU) 2020/692, kakor je bila spremenjena. Da bi se izognili kakršnim koli neupravičenim motnjam v trgovini, je zato treba spremeniti Izvedbeno uredbo (EU) 2021/403 za zagotovitev, da ta vzorec spričevala spremlja navedene pošiljke.

(4) Izvedbena uredba Komisije (EU) 2021/404 (6) določa sezname tretjih držav, njihovih ozemelj ali območij, s katerih je dovoljen vstop vrst in kategorij živali, ki spadajo na področje uporabe Delegirane uredbe (EU) 2020/692, v Unijo. Zlasti del 1 Priloge II k navedeni izvedbeni uredbi določa seznam tretjih držav, njihovih ozemelj ali območij, s katerih je dovoljen vstop kopitarjev v Unijo. Del 4 navedene priloge določa nekatera jamstva za zdravstveno varstvo živali, ki se lahko dodelijo nekaterim tretjim državam, njihovim ozemljem ali območjem v skladu s členom 237 Uredbe (EU) 2016/429. Zaradi tveganj za zdravje živali, ki bi jih lahko predstavljali premiki kopitarjev, ki izvirajo iz Unije, se premaknejo v tretjo državo ali na ozemlje ter se nato takoj premaknejo nazaj v Unijo, bi bilo treba možnost iz člena 177 Delegirane uredbe (EU) 2020/692 za vstop takih kopitarjev nazaj v Unijo po udeležbi na dogodkih, organiziranih zunaj Unije, omejiti na nekatere tretje države in ozemlja, ki zagotavljajo potrebna jamstva. To možnost bi bilo zato treba v delu 4 Priloge II k Izvedbeni uredbi (EU) 2021/404 opisati kot jamstvo za zdravstveno varstvo živali in jo omejiti na nekatere tretje države ali ozemlja, s katerih je dovoljen vstop kopitarjev v Unijo, kot je določeno v delu 1 navedene priloge.

(5) Izvedbeni uredbi (EU) 2021/403 in (EU) 2021/404 bi bilo zato treba ustrezno spremeniti.

(6) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Izvedbena uredba (EU) 2021/403 se spremeni: 1. v členu 14 se za točko (k) doda nova točka (l): „(l) ENTRY-EVENTS, sestavljen v skladu z vzorcem iz poglavja 12 Priloge II za vstop nekaterih kopitarjev, ki izvirajo iz Unije, se premaknejo v tretjo državo ali na ozemlje zaradi udeležbe na dogodkih, razstavah, razkazovanjih in predstavah ter se nato premaknejo nazaj v Unijo, v Unijo.“; 2. Priloga II se spremeni v skladu s Prilogo I k tej uredbi.

Člen 2 Priloga II k Izvedbeni uredbi (EU) 2021/404 se spremeni v skladu s Prilogo II k tej uredbi.

Člen 3 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 9. novembra 2021 Za Komisijo predsednica Ursula VON DER LEYEN

(1) UL L 84, 31.3.2016, str. 1.

(2) UL L 95, 7.4.2017, str. 1.

(3) Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).

(4) Delegirana uredba (EU) 2022/54 z dne 21. oktobra 2021 o spremembi Delegirane uredbe (EU) 2020/692 glede dodatnih zahtev za vstop v Unijo nekaterih kopitarjev, ki izvirajo iz Unije, se premaknejo v tretjo državo ali na ozemlje zaradi udeležbe na dogodkih, razstavah, razkazovanjih in predstavah ter se nato vrnejo nazaj v Unijo (glej stran 1 tega Uradnega lista).

(5) Izvedbena uredba Komisije (EU) 2021/403 z dne 24. marca 2021 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval in vzorcev veterinarskih/uradnih spričeval za vstop pošiljk nekaterih kategorij kopenskih živali in njihovega zarodnega materiala v Unijo ter njihove premike med državami članicami, glede uradnega potrjevanja navedenih spričeval ter o razveljavitvi Sklepa 2010/470/EU (UL L 113, 31.3.2021, str. 1).

(6) Izvedbena uredba Komisije (EU) 2021/404 z dne 24. marca 2021 o določitvi seznamov tretjih držav, njihovih ozemelj ali območij, s katerih je dovoljen vstop živali, zarodnega materiala in proizvodov živalskega izvora v Unijo v skladu z Uredbo (EU) 2016/429 Evropskega parlamenta in Sveta (UL L 114, 31.3.2021, str. 1).